La cabeza del cordero

La cabeza del cordero (Ŝafkapo) estas novelaro de la hispana verkisto Francisco Ayala, publikigita en 1949. Ĝi estas inkludita en la listo de la 100 plej bonaj romanoj en hispana lingvo de la 20-a jarcento farita de la hispana ĵurnalo El Mundo.​Lista completa de las 100 mejores novelas

La verko publikiĝis en 1949 en Bonaero fare de la eldonejo Losada. La kvar noveloj kiuj komponas la novelaron – nome “El mensaje”, “El Tajo”, “El regreso” kaj “La cabeza del cordero” – temas pri la Hispana Enlanda Milito kaj ties konsekvencoj. En la eldono de 1962 oni aldonis kvinan rakonton: nome “La vida por la opinión”. 

Intrigo

El mensaje (La mesaĝo)
Roque, komercvojaĝisto, vizitas sian kuzon Severiano, kiu petas lian helpon por deĉifri manuskripton.
El Tajo
En la fronto de Aragono dum la milito la leŭtenanto Santolalla mortigas milicanon. Post la militfino, li decidas viziti la familion de la mortinto.
El regreso (La reveno)
Jarojn post la militfino, ekzilito en Bonaero revenas al Galegio, kie li malkovras, ke dum la milito li estis denoncita de amiko.
La cabeza del cordero (La ŝafa kapo)
La komercisto José Torres trafas en Fez parencojn kiujn li ne konis, kiuj invitas lin al vespermanĝo. En Maroko ŝafkapo estas delikataĵo, sed por hispanoj eble ne, almenaŭ por la protagonisto, kiun el la kapo rigardas la okuloj de la mortinta ŝafo.
La vida por la opinión (La vivo por la idearo)
Sevila profesoro pasigas naŭ jarojn kaŝita hejne pro timo al reprezalioj kaj subpremado pro sia pasinteco de respublikano. En tiu rakonto oni traktas por la unua fojo en la hispana literaturo la figuron de la talpoj, nome kaŝitoj dum jaroj en aparta hejma kaŝejo dum la frankisma diktaturo, kion oni ekkonis el la 1970-aj jaroj.

Referencoj

Bibliografio
 Ayala, Francisco (1978). La cabeza del cordero. Eldono de Rosario Hiriart. Madrid: Cátedra.
 Ellis, Keith (1964). El arte narrativo de Francisco Ayala. Madrid: Gredos.
 Irizarry, Estelle (1971). Teoría y creación literaria en Francisco Ayala. Madrid: Gredos.
 Larraz, Fernando (2009). “El pasado y la memoria como fuentes de moral en La cabeza del cordero, de Francisco Ayala”, en Península. Revista de Estudios Ibéricos, 6, pp. 163-172.


Kategorio:Libroj aperintaj en 1949
Kategorio:Literaturo de Hispanio
Kategorio:Hispanlingva literaturo
Kategorio:Novelaroj
Kategorio:Verkoj pri la Hispana Enlanda Milito